Diari Oficial de la Generalitat Valenciana


Sumari del DOGV 3492, del 11-05-1999 (1999/3736)

RESOLUCIÓ de 19 d'abril de 1999, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni de col·laboració entre l'Instituto de la Juventud i l'Institut Valencià de la Joventut (IVAJ), per a la realització d'activitats d'intercanvi juvenil.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3492

Data del DOGV
:   11-05-1999

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1999/3736


Data del document
:   19-04-1999

Organisme emissor
:   Conselleria de Presidència

Tipus de document
:   Resolució

Descriptors 

:   * Institut Valencià de la Joventut Generalitat Jove
    * administració central
    * cooperació administrativa
    * jove

RESOLUCIÓ de 19 d'abril de 1999, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni de col·laboració entre l'Instituto de la Juventud i l'Institut Valencià de la Joventut (IVAJ), per a la realització d'activitats d'intercanvi juvenil. [1999/X3736]
  
Subscrit, després de la tramitació prèvia reglamentària, entre l'Instituto de la Juventud i l'Institut Valencià de la Joventut, el 15 de juliol de 1998, un Conveni de col·laboració per a la realització d'activitats d'intercanvi juvenil, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0528/1999, i que figura com a annex d'aquesta resolució.
  
València, 19 d'abril de 1999.- La subsecretària del Secretariat del Govern i Relacions amb les Corts: Catalina Escuín Palop.
  
Conveni de col·laboració entre l'Instituto de la Juventud i l'Institut Valencià de la Joventut (IVAJ), per a la realització d'activitats d'intercanvi juvenil
  
Madrid, 15 de juliol de 1998
  
Reunits:
  
D'una banda, el senyor Ricardo Tarno Blanco, director de l'Instituto de la Juventud, nomenat per Reial Decret 1.100/1996, de 17 de maig (BOE núm. 121, de 18 de maig), en nom i representació del Govern de la Nació, per delegació conferida per l'Acord del Consell de Ministres del dia 21 de juliol de 1995,
  
I, d'una altra, el senyor. Chimo Lanuza Ortuño, director general de l'Institut Valencià de la Joventut, d'acord amb allò establert en l'article 7.3er de la Llei de la Generalitat Valenciana 4/1989, del dia 26 de juny, sobre l'Institut Valencià de la Joventut.
  
Exposen
  
Primer
  
Que l'Instituto de la Juventud, d'acord amb el que estableix l'article 26 del Reial Decret 565/1985, en relació amb els articles 48 i 149.1.3ª de la Constitució, té entre altres finalitats:
  
L'execució de la política del departament quant a la joventut, en col·laboració amb les administracions públiques i els departaments ministerials les activitats dels quals incidisquen sobre aquest sector de la població.
  
El foment de les relacions i de la cooperació internacional en matèria de joventut.
  
Segon
  
Que l'Institut Valencià de la Joventut té encomanat l'exercici de les competències exclusives que, en matèria de Joventut, corresponen a la Comunitat Valenciana al seu àmbit territorial, de conformitat amb l'article 31.25 del seu Estatut d'Autonomia.
  
Tercer
  
Que, en haver-se previst, en el marc de la cooperació en matèria de joventut entre l'Estat espanyol i altres països, la realització de programes d'intercanvi que es materialitzaran a l'àmbit territorial de la Comunitat Valenciana, es fa necessari comptar amb la col·laboració d'aquesta.
  
Per això, ambdues parts acorden subscriure aquest Conveni de col·laboració que es regirà per les següents:
  
Clàusules
  
Primera
  
Aquest conveni té per objecte establir la col·laboració entre l'Instituto de la Juventud i l'Institut Valencià de la Joventut per a la realització dels programes d'intercanvi juvenil aprovats per les subcomissions mixtes d'Intercanvi Juvenil i dels programes d'aplicació dels convenis culturals que es desenvolupen en l'àmbit territorial d'aquesta comunitat autònoma.
  
Segona
  
La col·laboració a la qual fa referència l'estipulació anterior es farà per a l'execució dels programes següents:
  
Subcomissió mixta Hispanoitaliana:
  
Programa B 11 E
  
Encontre a València, durant 9 dies, sobre política juvenil social, amb 10 participants italians.
  
Execució a càrrec del Centre Joventut i Europa.
  
Aportació màxima de l'Instituto de la Juventud de 480.000 PTA, per als conceptes d'estada, transport intern i activitats culturals.
  
Programa B.27E
  
Encontre a València, durant 8 dies, sobre els joves i el medi, amb 4 participants italians.
  
Execució a càrrec del Centre Joventut i Europa.
  
Aportació màxima de l'Instituto de la Juventud de 232.000 PTA, per als conceptes d'estada, transport intern i activitats culturals.
  
Tercera
  
1. Els compromisos d'ambdues parts seran els següents:
  
1.1. De l'Instituto de la Juventud
  
La relació institucional amb els ministeris dels països amb els quals s'han establert programes de cooperació en matèria de joventut, i determinació dels continguts i de les condicions generals per a la realització dels programes.
  
La facilitació de la informació necessària a través de l'Institut Valencià de la Joventut per al desplegament de les activitats.
  
L'aportació de la quantitat màxima de set-centes dotze mil pessetes (712.000 PTA) a càrrec del concepte pressupostari 226 del seu pressupost vigent. Aquesta aportació serà lliurada per l'Instituto de la Juventud en ferm, després del compte previ.
  
1.2. De l'Institut Valencià de la Joventut
  
L'execució dels programes als quals fa referència l'estipulació anterior, tot aportant-ne la infraestructura necessària per al desplegament.
  
2. La rendició del compte a l'Instituto de la Juventud per part de la Comunitat Valenciana es farà d'acord amb les normes economicoadministratives d'aquell.
  
Quarta
  
Un cop acabades cadascuna de les activitats, es trametrà a l'Instituto de la Juventud, en el termini de 30 dies, un informe que en contindrà les conclusions, els suggeriments o les propostes obtingudes.
  
Cinquena
  
Aquest conveni tindrà vigència fins al 30 de novembre de 1998.
  
En cas d'incompliment per alguna de les parts de les obligacions contretes mitjançant aquest conveni, l'altra podrà denunciar-ho i donar el conveni per resolt.
  
Sisena
  
Aquest conveni està exclòs de l'àmbit de la Llei de Contractes de les Administracions Públiques, en virtut del que estableix l'article 3.1.c d'aquest text legal.
  
Setena
  
Les qüestions litigioses que pogueren derivar-se d'aquest conveni, atesa la seua naturalesa juridicoadministrativa, estaran sotmeses a la jurisdicció contenciosa administrativa.
  
I, en prova de conformitat, les parts signen aquest conveni en exemplar triplicat, tot quedant-ne un en poder de cada part, en la data i al lloc més amunt indicats.
  
El director general de l'Instituto de la Juventud,
  
 RICARDO TARNO BLANCO
  
 El director general de l'IVAJ,
  
 CHIMO LANUZA ORTUÑO